- 1 Korontiyawa
- <
- 16
- >

16
1 La naweu ker merangka nob kwamabo wucakeu, kambo mayi ku wabiti kwama Galatiya kom manyo. 2 Ki kume kaba wo kume nibereceu. Kwarub kume kayo dikerti, a tiyoi dong dong dolka kumek. kom manyo dila tano bouri kabita murang dikerti 3 tawon bouri birombo kom ciya kange cheu man neci tomange bifumer naci yaken chiko wursalima. 4 Na nyi non daten mokeneu in yakendi, laci yaken wari kange mo. 5 Manbou kumen kambo matiyangi Makidoniyari, wori mantinyagi Makidoniya. 6 kangeri matin yim wi biduwar kangeri manten miyelak wi kange kom nakom tikang ye kange yammimbo, fiye mi yakenti wiyeu, gwam. 7 Ma cwibon tokom kumeni biduwar. Micwitin tuu kumeni kange kom tano Tee kwama ciyari. 8 Dila manti Afisus in lam kume fentakos. 9 La cin wommen nyiloko kuyakuyau nob kiyebo wi ducce tak. 10 Kambo Timoti ou yafi fulang ka more kumeri, kambo nagen Teluwe cimati nawo ni matiyeu. 11 Kange a cwekancore. Komti kanco mor yamece kinero fuwor, naci yilam minen Wori minto nure bokacekti kange kebceb. 12 kange ker kebo Afolosero, Min neco bikwanerer a yakumen kange kangneu. Dila manici ciya bokakoti nawo. Atim bou kumen tano kwama bokaceko lauri. 13 Kom yiki bati ko ti yora mor bilenke, komma na nabarub, kom yilam kibi kwan. 14 Kom madikero kom matiyeu kwarub mor cwika 15 Kom nyimom nubo lo Sitefanas ce ter yiloko Akaya, lacin neken dor cero cima nob kwamabo wucakke nangenti. Naweu mikenkomti, kebmibo. 16 Kom bwangten dir ubo wuro kange birombo matikaliti mor nangenne cokkangti wari kange komtakeu. 17 Min ma nero fuwor kiboka Stephanas, kange Fortunatus, kange Achaicus. cin titi nyi yowo kom manifeu. 18 La cin yobmen yuwa tangbe miko kange kumeu. Naweu, kom nyom nob na birombo. 19 Ki kwama Asiya yarumkomti. Akila kange Bilkisu, wari kange ku kwama lociyeu yarumkomti kiden teluwer. 20 Kebbeb nob kwamabo gwam arumkomti kom yarum bwiti ki korkankako wucakkeu. 21 Mo Bulus, mi mulang wuro ki kang mik. 22 Tano kange cwibo Tee kwamari a yilam cilumcile. Teluwebe, bou! 23 Luma teluwa Yesu ko ati kange kom. 24 Na weu cwika miko ati kange kom gwam mor Almasiya Yesu. (Ati nyo)

- 1 Korontiyawa
- <
- 16
- >

© 2020 Door43